stanford-oval/wikipedia huggingface dataset:
Uudenkaledonianapotti

| Uudenkaledonianapotti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Apotit Philemon
Laji::  diemenensis
Kaksiosainen nimi
 Philemon diemenensis  (Lesson, 1831) 
Katso myös
   Uudenkaledonianapotti Wikispeciesissä   Uudenkaledonianapotti Commonsissa 
Infobox OKNimi-testi OKIUCN-testi OK: 
Uudenkaledonianapotti (Philemon diemenensis) eli aiemmalta nimeltään uudenkaledoniankaljumesikko  on mesikoiden heimoon kuuluva varpuslintu.
Levinneisyys

Uudenkaledonianapottia tavataan Uudessa-Kaledoniassa. Vaikka lajin kannankehitys on laskeva, ei sen uskota olevan vaarassa ja se on luokiteltu elinvoimaiseksi.
ʻOumuamua

Taiteilijan näkemys asteroidi ʻOumuamuasta.
ʻOumuamua, viralliselta nimeltään 1 I/2017 U1, on Aurinkokunnan läpi liikkuva tähtienvälinen kappale. Se havaittiin ensimmäisen kerran 19. lokakuuta 2017, kun se oli noin 30 000 000 kilometrin päässä Maasta. ʻOumuamua on ensimmäinen Aurinkokunnasta löydetty tähtienvälisestä avaruudesta peräisin oleva kappale. Sen arvioidaan kulkeneen Linnunradan poikki jo satojen miljoonien vuosien ajan. Se poistuu Aurinkokunnasta kohti Pegasuksen tähdistöä.
ʻOumuamuan arveltiin olevan asteroidi, komeetta, komeetan osa, hajonneen komeetan tai planeetan osa.selvennä Maaliskuussa 2021 julkaistun selityksen mukaan kyseessä on vieraasta aurinkokunnasta peräisin oleva planeetan osa, mutta siitä ei ole tietoa, mistä se on tullut.
Ominaisuudet

ʻOumuamua on noin 400 metriä pitkä. Se on muodoltaan pitkänomainen, sillä sen leveys on vain noin kymmenesosa pituudesta. Se on punertava. Sen arvioidaan koostuvan kivestä ja mahdollisesti myös metallista.
Löytyminen

Havaijin yliopiston tutkija Robert Weryk havaitsi ʻOumuamuan Pan-STARRSin kaukoputkella 19. lokakuuta 2017. Kappaletta luultiin aluksi komeetaksi ja myöhemmin asteroidiksi. Kun kappaleen kiertorataa tutkittiin tarkemmin, huomattiin, ettei painovoima ollut koskaan sitonut kappaletta Aurinkokuntaan. Kappaleen nimeksi annettiin tällöin ʻOumuamua, joka tarkoittaa havaijiksi ”kaukaa ensimmäisenä saapuvaa sanansaattajaa” tai ”viestintuojaa, joka saapuu kaukaisesta menneisyydestä”.
Alkuperä

Eräät Harvardin yliopiston tutkijat esittivät, että ʻOumuamua saattaa olla luotain, jonka maan ulkopuolinen sivilisaatio on lähettänyt Maan lähialueille. Teoriaa tuki havainto, että kappale kiihdytti vauhtiaan odottamattomasti ja poistui aurinkokunnastamme. Kappaletta arveltiin myös teknologiajätteeksi, eikä se siten olisi toimintakykyinen. Poikkeava kiihtyvyys ja sen aiheuttama muutos laskettuun rataan olivat hyvin pieniä, mutta kiihtyvyyden täytyi johtua jostain muusta syystä kuin painovoimasta. Oletus, että ʻOumuamua olisi peräisin vieraasta sivilisaatiosta, ei ole saanut tukea muilta tutkijoilta. Oletuksen esittäneet tutkijat eivät itsekään väitä löytäneensä todisteita asiasta. Jos ʻOumuamua olisi aurinkopurje, kuten tutkijat spekuloivat, sen lähtöpaikka voitaisiin päätellä liikeradan perusteella. Sille ei kuitenkaan ole pystytty määrittämään selkeää lähtöpaikkaa.
Luonnollisemmaksi selitykseksi kappaleen äkilliselle nopeuden kasvulle esitettiin, että sen sisällä olisi jäätynyttä kaasua, joka kuumeni Auringon läheisyydessä ja vauhditti purkautuessaan kappaleen liikettä. Spitzer-teleskooppi ei havainnut ʻOumuamuaa, joten kyseessä on melko pieni kappale. Se ei välttämättä ole sikarin muotoinen, vaan se voi olla ennemminkin pyöreä.
Tutkijat julkistivat vuonna 2019 näkemyksen, että kyseessä on luonnollinen kappale, ei vieraan älyn aurinkokuntaan lähettämä tiedustelualus.
Maaliskuussa 2021 Arizonan osavaltionyliopiston tutkijat julkistivat oman näkemyksensä, jonka mukaan 'Oumuamua olisi enimmäkseen jäätynyttä typpeä ja irronnut Pluton kaltaisesta kääpiöplaneetasta. Tämä teoria selittäisi 'Oumuamuan poikkeuksellisen liikkeen ja heijastavuuden.
Aiheesta muualla

Kuvia tai muita tiedostoja aiheesta ʻOumuamua Wikimedia Commonsissa
Aurinkokuntaa vierailulle tullut asteroidi näyttää jostain syystä jättimäiseltä sikarilta. Tekniikan Maailma.
Ulkoavaruuden hiippari Oumuamua hämmentää - oliko kyseessä komeetta vai vieraan sivilisaation avaruusalus? Tiedeykkönen. Yle Areena.
A Thousand Thoughts

| A Thousand Thoughts Kronos Quartet |
| --- | --- | --- |

Kokoelmalevyn tiedot
 Julkaistu: 25. maaliskuuta 2014
 Tyylilaji: taidemusiikki
 Kesto: 74.09
 Levy-yhtiö: Nonesuch (536952-2)
Kronos Quartetin muut julkaisut
| Noah: Music from the Motion Picture 2014 | A Thousand Thoughts 2014 |   |
A Thousand Thoughts on yhdysvaltalaisen jousikvartetti Kronos Quartetin kokoelma-albumi, joka julkaistiin vuonna 2014 levymerkillä Nonesuch Records.
Kappaleet

Tusen Tankar (A Thousand Thoughts) – 4.25 (säv. Traditional, Ruotsi)
Dark Was the Night, Cold Was the Ground  – 3.55 (säv. Blind Willie Johnson)
La Sidounak Sayyada (I’ll Prevent the Hunters from Hunting You) – 4.28 (säv. Omar Souleyman)
Luu Thuy Truong (Green River Delta) – 4.33 (säv. Traditional, Vietnam)
Aha Gèdawo – 5.10 (säv. Getatchew Mekurya)
An Buachaillín Bán (The Fair-Haired Boy) – 6.01 (säv. Traditional, Irlanti)
The Round Sun and Crescent Moon in the Sky – 2.15 (säv. Traditional, Kiina)
Eviç Taksim (Improvisation in the Eviç Mode) – 5.28
Rangin Kaman (excerpt) – 4.46 (säv. Homayun Sakhi)
Smyrneiko Minore – 3.31 (säv. Traditional, Kreikka)
Cry of a Lady – 5.13 (säv. Terry Riley)
Sim Sholom (Grant Peace) – 4.46 (säv. Alter Yechiel Karniol)
Mera Kuchh Saaman (Some of My Things) – 6.53 (säv. Rahul Dev Burman)
Asleep – 5.26 (säv. Astor Piazzolla)
Danny Boy – 7.14 (säv. Traditional, Irlanti)
Kokoonpano

Jeffrey Zeigler – sello (2,4,5,7,9)
Jennifer Culp – sello (6,13)
Joan Jeanrenaud – sello (11,14,15)
Sunny Yang – sello (1,3,8,10,12)
David Harrington – viulu
John Sherba – viulu
Hank Dutt – alttoviulu
Wu Man – pipa (11,13)
Le Mystère des Voix Bulgares – kuoro (11)
Asha Bhosle – laulu (13)
Abbos Kosimov – doira (9)
Astor Piazzolla – bandoneón (14)
Don Walser – laulu (15)
Homayun Sakhi – rubab (9)
Salar Nader – tabla (9)
Vân-Ánh Vanessa Võ – đàn tranh (4)
Zakir Hussain – tabla (13)
Arviot

Allmusic:
Aiheesta muualla

A Thousand Thoughts discogs.com -sivustolla
Unforgettable

Wikisanakirjassa on tähän liittyvä sananselitys: .
Unforgettable voi tarkoittaa seuraavia:
Elokuva ja televisio

Välähdys menneisyydestä (engl. Unforgettable), jännityselokuva vuodelta 1996, pääosassa Ray Liotta
The Unforgettable, brittiläinen televisio-ohjelma
Muistin vanki (engl. Unforgettable), yhdysvaltalainen rikossarja vuodelta 2011
Musiikki

”Unforgettable”, Irving Gordonin kirjoittama kappale vuodelta 1951, popularisoinut Nat King Cole
”Unforgettable”, Melon Kinenbin kappale vuodelta 2007
Unforgettable, Nat King Colen albumi vuodelta 1952
Unforgettable, Dinah Washingtonin albumi vuodelta 1961
Unforgettable, Leroy Hutsonin albumi vuodelta 1979
Unforgettable, Vera Lynnin kokoelma-albumi vuodelta 1989
Unforgettable, Joe Passin albumi vuodelta 1998
Unforgettable, Selenan albumi vuodelta 2005
Unforgettable, Imran Khanin albumi vuodelta 2009
Unforgettable, Marcus & Martinuksen albumi vuodelta 2024
Unforgettable: A Tribute to Dinah Washington, Aretha Franklin vuodelta 1964
Unforgettable... with Love, Natalie Colen albumi vuodelta 1991
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Unforgettable”, voi hakea sivunnimihaulla, laajalla sivunnimihaulla tai tekstihaulla.
Tänään iltapäivällä

Tänään iltapäivällä oli Yleisradion Rinnakkaisohjelma-kanavalla lähetetty päivittäinen radion ajankohtaisohjelma, joka jatkui vuodesta 1970 radion kanavauudistukseen vuonna 1990.
Arki-iltapäivisin suorana lähetetty, ensi kertaa asiapuhetta ja musiikkia yhdistänyt makasiiniohjelmasarja aloitettiin kesällä 1970, jolloin sitä aluksi tekivät vuorotellen Mauri Soikkasen johtama kulttuuritoimitus ja Martti Silvennoisen johtama yhteiskunnallinen toimitus. Pian ohjelman päälliköksi valittiin Adolf Turakainen, joka oli myös ohjelman alkuperäinen ideoija ja saanut pääjohtaja Eino S. Revon kiinnostumaan ajatuksesta.
Radiotoimittaja ja -tutkija Pentti Kemppainen pitää Yhdysvaltojen kaupallisista radiokanavista innoitusta saanutta Tänään iltapäivällä -ohjelmaa nykyaikaisen lähetysvirtaradion alkuna Suomessa. Ohjelman alkuperäinen formaatti koostui noin kolmen minuutin puhejaksoista, joiden välissä soitettiin yksi kevyen musiikin kappale väljästi puheosuuden aihepiiristä. Myöhemmin ohjelman rytmiä muunneltiin vapaammin eikä levyvalintojen tarvinnut enää noudattaa juttujen teemaa. 1980-luvun puolivälissä ohjelma sai aamupäiviin sijoittuvan versionsa, haastatteluohjelman Tänään kymmeneltä, joka muistutti myöhempää Yle Radio 1 -kanavan Ykkösaamua.
Pian Tänään iltapäivällä -ohjelmaa eli ”Tippiä” (lyhenteestä TIP) alkoi tehdä sitä varten koottu oma toimitustiiminsä, jota avustivat Yleisradion aluetoimitusten toimittajat ja jossa vierailivat toimittajat monista muista Ylen toimituksista. Myös helsinkiläistoimittajat matkustivat ääniautoineen ympäri maata tekemässä juttuja ohjelman edeltäjän, Sana on vapaa -haastatteluohjelman perinnettä jatkaen. Reportaasimatkoja tehtiin myöhemmin myös ympäri maailmaa.
Alkuvaiheessa Tänään iltapäivällä -ohjelman juontajia ja toimittajia olivat Timo Kuparinen, Esko Riihelä, Martti Luoto ja Pekka Rautio sekä sisarukset Seija Wallius-Kokkonen ja Ossi Wallius. Vuosien varrella ohjelman tekijöinä olivat muiden muassa Liisa Tukkimäki (1972–), Matti Hara, Jari Niemelä, Hannu Sironen, Kimmo Saares ja Pekka Laine. Musiikkitoimittajana toimi aluksi Päivi Istala, joka työskenteli ohjelmassa sen koko 20-vuotisen historian ajan, ja myöhemmin muun muassa Kari Somerjoki ja Tuuli Saarakkala.
Ohjelman tunnusmusiikkina käytettiin Neal Heftin säveltämää ja Count Basien big bandin vuonna 1958 levyttämää instrumentaalikappaletta ”Has Anyone Here Seen Basie?”.
Tänään iltapäivällä -ohjelman jatkajaksi tuli 1990-luvulla Ylen Radio Suomessa yhä käytössä oleva ohjelmakonsepti Ajantasa, jossa musiikkiosuudet jätettiin pois ja alettiin taas tehdä puhdasta puheohjelmaa ajankohtaisaiheista.
Ukrainan ilmavoimat

| Ukrainan ilmavoimat Повітряні Сили |
| --- | --- |

Toiminnassa:  1917–1921 1992–
Valtio:   Ukraina
Puolustushaarat:  ilmavoimat
Rooli:  puolustushaara
Osa joukkoa:  asevoimat
Koko:  45 000 henkeä
Tukikohta:  Vinnytsja
Sodat ja taistelut:  Neuvosto-Venäjän–Ukrainan sota  Puolan–Ukrainan sota  Itä-Ukrainan sota
Komentajat
Nykyinen komentaja:  Mykola Oleštšuk
Ukrainan ilmavoimat (Повітряні Сили eli Povitryani Syly) on Ukrainan asevoimien ilmapuolustuksesta vastaava puolustushaara. Siinä palveli vuoden 2022 alussa noin 45 000 henkeä ja noin 124 lentokuntoista sotilaskonetta. Ilmavoimien kalusto on pienentynyt huomattavasti Krimin valtauksen aikana.
Ilmavoimien komentaja on kenraaliluutnantti Mykola Oleštšuk.
Kalusto

Vuoden 2015 alussa arvioitiin, että kun lasketaan mukaan kaikki tilapäisesti käytöstä poistetut koneet, ilmavoimilla oli mahdollisuus käyttää yli viittäsataa konetta. Maavoimien käytössä on lisäksi 72 taisteluhelikopteria. Merivoimilla on käytössään kolme Beriev Be-12 -konetta ja kahdeksan Kamov Ka-27 -helikopteria. Lisäksi merivoimilla on varastossa koneita, jotka eivät ole lentokelpoisia.
Krimin valtauksen yhteydessä Venäjä otti haltuunsa Ukrainalle kuuluneet seitsemän yksipaikkaista MiG-29- ja kaksi kaksipaikkaista MiG-29UB-konetta. Krimille sijoitetuista kolmestakymmenestä MiG-29:stä ainakin osa siirtyi Venäjälle.
Vuoden 2014 kuluessa kalustosta poistui lähes puolet, erään arvion mukaan 400 koneesta 222 koneeseen. Poistuvista koneista osa tuhoutui onnettomuuksissa, osan ampuivat alas venäläiset tai kapinalliset, osa joutui sotasaaliiksi.
Erityisesti hävittäjäkoneiden määrä on pienentynyt. Vuoden 2022 alussa ilmavoimilla oli noin 36 lentokuntoista MiG-29-, 34 Su-27-, 14 Su-24M, 9 Su-24MR- ja 31 Su-25-konetta, sekä kuljetuskoneita. Ilmavoimien alaisena oli myös ilmatorjuntaohjusjärjestelmiä.
Toimipaikat

Ilmavoimien esikunta on Vinnytsjassa. Ukraina peri lukuisia Neuvostoliiton ilmavoimien tukikohtia, mutta niitä suljettiin 1990-luvulla kustannusten säästämiseksi. Krimin valtauksessa maa menetti Belbekin tukikohdan lähellä Sevastopolia.
Aiheesta muualla

Kuvia tai muita tiedostoja aiheesta Ukrainan ilmavoimat Wikimedia Commonsissa
Ukrainan puolustusministeriön kotisivut
Ukrainan ilmavoimien Suhoi Su-25 -maataistelukone.
Tymiini

| Tymiini |
| --- | --- |

Tunnisteet
IUPAC-nimi:  5-Metyylipyrimidiini-2,4(1H,3H)-dioni
CAS-numero:  65-71-4
PubChem CID:  1135
SMILES:  CC1=CNC(NC1=O)=O
Ominaisuudet
Molekyylikaava:  C5H6N2O2
Moolimassa:  126,11 g/mol
Sulamispiste:  316–317 °C
Kiehumispiste:  hajoaa
Tiheys:  -
Liukoisuus veteen:  -
Tymiini (T) on sytosiinin (C) ohella toinen kahdesta DNA:n pyrimidiiniemäksestä. Se muodostaa kahden vetysidoksen avulla emäsparin DNA:ssa adeniinin (A) kanssa.
Tymiiniä ei ole RNA:ssa vaan se korvautuu translaatiossa urasiililla (U).
Aiheesta muualla

Wikimedia Commonsissa on kuvia tai muita tiedostoja aiheesta .
Terveysportti: Tymiini
PubChem: Thymine (englanniksi)
DrugBank: Thymine (englanniksi)
Human Metabolome Database: Thymine (englanniksi)
KEGG: Thymine (englanniksi)
ChemBlink: Thymine (englanniksi)
Nukleiinihapot ja niiden rakenneosat
Tymfaía

| Tymfaía Τυμφαία |
| --- | --- |
 Kunnallisyksikön sijainti
 Tymfaía
 Koordinaatit: 39°47′N, 21°48′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Tríkala
Kunta:  Metéora
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  260207
Väkiluku (2011):  1 298
Aikavyöhyke:  UTC+2
 – Kesäaika:  UTC+3
Rekisterikilpi:  TK
Infobox OKVirheellinen NIMI-arvo: 
Tymfaía (kreik. Τυμφαία; virallisesti Δημοτική Ενότητα Τυμφαίων, Dimotikí Enótita Tymfaíon) on yksi Metéoran kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 1 298 (vuonna 2011).
Tymfaían kunnallisyksikkö käsittää Metéoran kunnan itäosan. Se on nimetty seudulla sijainneen antiikin aikaisen Tymfaian alueen mukaan. Kunnallisyksikön suurin asutus on Foteinón kylä. Tymfaía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Metéoran kuntaan (tuolloin Kalampákan kunta) yhdessä Aspropótamoksen, Chásian, Kastanián, Kleinón, Malakásin ja Vasilikín kanssa, jolloin se muuttui uuden kunnan kunnallisyksiköksi.
Kunnallisyksikön osat

Tymfaían kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Flampourési | Agía Triáda | 16 |
| Flampourési | Flampourési | 111 |
| Foteinó | Foteinó | 289 |
| Gerakári | Gerakári | 123 |
| Kallithéa | Kallithéa | 50 |
| Koniskós | Kalochóri | 98 |
| Koniskós | Koniskós | 196 |
| Longá | Longá | 129 |
| Mavréli | Achelináda | 95 |
| Mavréli | Mavréli | 191 |
Yhteensä: 1 298
Tänään ei paljon tapahdu

| Tänään ei paljon tapahdu |
| --- | --- |
Kirjailija:  Erkki Ahonen
Kustantaja:  Gummerus
Julkaistu:  1960
Sivumäärä:  221

Edeltävä:  Hyppy
Seuraava:  Kyyditys
Löydä lisää kirjojaKirjallisuuden teemasivulta
Tänään ei paljon tapahdu on Erkki Ahosen vuonna 1961 julkaisema esikoisromaani. Teoksen on julkaissut Gummerus.
Aiheesta muualla

Tänään ei paljon tapahdu[vanhentunut linkki]. Kiuruveden kaupunginkirjasto.
Tuttu Tarkiainen

Tuttu Tarkiainen
Tuttu Viljo Tarkiainen (9. joulukuuta 1912 Helsinki – 29. lokakuuta 1969 Helsinki) oli suomalainen valtiotieteilijä ja professori.
Tarkiaisen vanhemmat olivat kirjailija Maria Jotuni ja kirjallisuudentutkija Viljo Tarkiainen. Tarkiainen kirjoitti ylioppilaaksi vuonna 1930, valmistui filosofian maisteriksi 1932 ja väitteli tohtoriksi 1938 tasavallan presidentin asemasta. Hän työskenteli vuosina 1934–1944 Suomen ulkoministeriössä ja toimi lähetystöattaseana Moskovassa 1936–1938, ministeriön jaostosihteerinä 1938–1943 sekä lähetystösihteerinä Roomassa 1943–1944. Sodan jälkeen hän oli muutaman vuoden ajan liike-elämän palveluksessa, Suomen Puunjalostusteollisuuden keskusliiton kauppapoliittisen osaston päällikkönä 1944–1945 ja Enso-Gutzeitin kauppapoliittisena neuvonantajana 1945–1948. Sen jälkeen hän oli FAO:n virkailijana Washingtonissa ja Roomassa 1949–1952. Suomeen palattuaan Tarkiainen siirtyi akateemiselle uralle. Hän oli Yhteiskunnallisen korkeakoulun valtio-opin professorina 1952–1965 ja samalla koulun rehtorina 1954–1956 sekä yhteiskuntatieteellisen tiedekunnan dekaanina 1954 ja 1963–1965. Helsingin kauppakorkeakoulussa hän oli valtio-opin dosenttina 1954–1965 ja henkilökohtaisena ylimääräisenä professorina vuodesta 1965 kuolemaansa asti.
Tarkiainen kuului Suomen valtuuskuntaan kauppaneuvotteluissa Pariisissa vuonna 1942 ja Kööpenhaminassa 1947. Hän oli jäsenenä vuoden 1956 YK:n yleiskokouksen Suomen-valtuuskunnassa ja oli Suomen YK-liiton puheenjohtajana 1956–1959.
Tarkiainen oli yhtenä kirjoittajana 12-osaisessa teoksessa Suomen kansanedustuslaitoksen historia.
Historiantutkija Kari Tarkiainen on Tuttu Tarkiaisen veljenpoika.
Teokset

Tasavallan Presidentin asema Suomen parlamenttaarisessa hallitusjärjestelmässä. Gummerus, 1938. 353 s. (väitöskirja)
Demokratia: antiikin Ateenan kansanvalta, WSOY, 1959. 491 s.
Aiheesta muualla

Tuttu Tarkiainen : Saksan pangermanistiset pyrkimykset Europan rauhan uhkana, Helsingin Sanomat, 20.08.1933, nro 221, s. 7, Kansalliskirjaston digitaaliset aineistot
VI kaupunginosa (Turku)

| VI kaupunginosa> VI stadsdelen |
| --- | --- |
 Turun uusi pääkirjastorakennus
 Kaupungin kartta, jossa VI kaupunginosa korostettuna.  Turun kaupunginosat
Kaupunki:  Turku
Suuralue:  Keskusta
Koordinaatit:  60°27′15″N, 022°16′15″E
Väkiluku:  7 083 (31.12.2016)
Osa-alueet:  Kauppatori, Tuurepori, Verkatehdas
Postinumero(t):  20100
VI kaupunginosa on Turun keskustan numeroiduista kaupunginosista pohjoisin. Se sijaitsee Aurajoen länsipuolella Aurakadusta itään. Kaupunginosaa rajaavat Ajurinkatu, Aurakatu, Aurajoki ja rantarata. VI kaupunginosa on jaettu kolmeen pienalueeseen, jotka ovat Kauppatori, Tuurepori ja Verkatehdas.
Kaupunginosa muodostaa yhdessä VII kaupunginosan kanssa Turun ydinkeskustan, ja siellä sijaitsevat muun muassa Kauppatori, Turun linja-autoasema ja Turun pääkirjasto. Valtatie 1 alkaa VI kaupunginosasta.
Kaupunginosan väkiluku oli 7 083 vuoden 2016 lopussa. Väestöstä alle 15-vuotiaita oli 4,7 %, 15–64-vuotiaita 72,5 % ja yli 65-vuotiaita 22,8 %. Äidinkielenään suomea puhui 85,3 % kaupunginosan asukkaista, ruotsia 9,6 % ja muita kieliä 5,1 %.
Aiheesta muualla

Kuvia tai muita tiedostoja aiheesta VI kaupunginosa Wikimedia Commonsissa
Turun suuralueet ja kaupunginosat
| --- | --- |
Suuralueet: Kaupunginosat suuralueittain
1. Keskusta: I kaupunginosa · II kaupunginosa · III kaupunginosa · IV Martti · V Itäranta · VI kaupunginosa · VII kaupunginosa · VIII Port Arthur · IX Länsiranta · Iso-Heikkilä · Korppolaismäki1 · Kupittaa · Kurjenmäki · Mäntymäki · Nummi2 · Pihlajaniemi3 · Ruissalo · Turun satama · Vähäheikkilä4
2. Hirvensalo-Kakskerta: Friskala · Haarla · Illoinen · Jänessaari · Kaistarniemi · Kakskerta · Kukola · Lauttaranta · Maanpää · Moikoinen · Oriniemi · Papinsaari · Pikisaari · Satava · Särkilahti · Toijainen
3. Skanssi-Uittamo: Harittu · Ilpoinen · Ispoinen · Katariina · Koivula · Korppolaismäki1 · Luolavuori · Peltola · Pihlajaniemi3 · Puistomäki · Skanssi · Uittamo · Vasaramäki · Vähäheikkilä4
4. Varissuo-Lauste: Huhkola · Lauste · Vaala · Varissuo
5. Nummi-Halinen: Itäharju · Kohmo · Koroinen · Kurala · Halinen · Nummi2 · Oriketo · Pääskyvuori · Räntämäki
6. Runosmäki-Raunistula: Kaerla5 · Kastu · Kärsämäki · Raunistula6 · Runosmäki7
7. Länsikeskus: Kaerla5 · Kähäri · Mälikkälä · Pitkämäki · Runosmäki7 · Ruohonpää · Teräsrautela · Vätti
8. Pansio-Jyrkkälä: Artukainen · Pahaniemi · Pansio · Perno
9. Maaria-Paattinen: Haaga · Jäkärlä · Koskennurmi · Lentokenttä · Metsämäki · Moisio · Paattinen · Paimala · Saramäki · Tasto · Urusvuori · Yli-Maaria
Huomautukset:  1: Korppolaismäki kuuluu osittain Keskustaan ja osittain Skanssi-Uittamoon. 2: Nummi kuuluu osittain Keskustaan ja osittain Nummi-Haliseen. 3: Pihlajaniemi kuuluu osittain Keskustaan ja osittain Skanssi-Uittamoon. 4: Vähäheikkilä kuuluu osittain Keskustaan ja osittain Skanssi-Uittamoon. 5: Kaerla kuuluu osittain Runosmäki-Raunistulaan ja osittain Länsikeskukseen. 6: Raunistula kuuluu osittain Runosmäki-Raunistulaan ja osittain Länsikeskukseen. 7: Runosmäki kuuluu osittain Runosmäki-Raunistulaan ja osittain Länsikeskukseen.
Täpläsiiseli

| Täpläsiiseli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravamaiset jyrsijät Sciuromorpha
Heimo::  Oravat Sciuridae
Alaheimo::  Xerinae
Tribus::  Marmotini
Suku::  Siiselit Spermophilus
Laji::  spilosoma
Kaksiosainen nimi
 Spermophilus spilosoma  (Bennett, 1833) 
 Täpläsiiselin levinneisyysalue
Katso myös
   Täpläsiiseli Wikispeciesissä   Täpläsiiseli Commonsissa 
Infobox OKNimi-testi OK: 
Täpläsiiseli (Spermophilus spilosoma) on oravien heimoon kuuluva jyrsijälaji. Se elää Meksikon pohjois- ja keskiosissa sekä Yhdysvaltain keski- ja länsiosissa. Täpläsiiseli on kasvinsyöjä, mutta se syö myös hyönteisiä. [lähde? ]
Täpläsiiseli viihtyy syvässä ja hiekkaisessa maaperässä, jossa on harvasti kasvillisuutta. Täpläsiiseliä tavataan myös nurmettuneissa kaupunkipuistoissa.
Unforgiven: In Your House

Unforgiven: In Your House oli showpaini pay-per-view (PPV) tapahtuma, minkä tuotti World Wrestling Federation (WWF). Tapahtuma pidettiin 26. huhtikuuta, 1998 Greensboro Coliseumilla Greensboro, North Carolinassa. Se oli 21. In Your House tapahtuma, mutta se oli myös ensimmäinen Unforgiven tapahtuma. Tapahtumassa nähtiin kaikkien aikojen ensimmäinen "Inferno" matsi ja "evening gown" matsi. Sielläpidettiin 7 otteluia.
Ottelut ja tulokset

| # | Tulokset | Stipulaatiot | Aika |
| --- | --- | --- | --- |

| 1 | Faarooq, Ken Shamrock ja Steve Blackman voittivat The Nationin (The Rock, D'Lo Brown ja Mark Henry) (Kama Mustafan kanssa) | Kuuden miehen tag team ottelu | 13:07 |
| 2 | Triple H (c) (Chynan kanssa) voitti Owen Hartin | Tavallinen ottelu WWF European Mestaruus | 12:38 |
| 3 | The New Midnight Express (Bodacious Bart ja Bombastic Bob) (c) (Jim Cornetten kanssa) voitti The Rock 'n' Roll Expressin (Ricky Morton ja Robert Gibson) | Tag team ottelu NWA World Tag Team Mestaruudesta | 07:20 |
| 4 | Luna Vachon (The Artist Formerly Known As Goldustin kanssa) voitti Sablen | Evening Gown ottelu | 02:35 |
| 5 | New Age Outlaws (Billy Gunn ja Road Dogg) (c) voitti LOD 2000:n (Animal ja Hawk) (Sunnyn kanssa) | Tag team ottelu WWF Tag Team Mestaruudesta | 12:13 |
| 6 | The Undertaker voitti Kanen (Paul Bearerin kanssa) | Inferno ottelu | 15:57 |
| 7 | Dude Love voitti Steve Austinin (c) diskauksella | Tavallinen ottelu WWF Mestaruudesta | 18:52 |
In Your House kronologi

Edellinen: No Way Out of Texas: In Your House
Seuraava: Over the Edge: In Your House
Unforgiven kronologi

Edellinen: Ensimmäinen
Seuraava: Unforgiven (1999)